জুলাই, ২০১৯-এ সৈকত নাসির 'ক্যাসিনো' চলচ্চিত্র নির্মাণের পরিকল্পনা শুরু করেন। আব্দুল্লাহ জহিরের গল্প হতে চিত্রনাট্য তৈরী করার পর, ক্যাসিনো চলচ্চিত্রের নাম নিবন্ধন করা হয়। নির্মাণ পরিকল্পনা গ্রহণের সময় হতে নিরবের সাথে তার চরিত্র নিয়ে আলোচনা করেন। বুবলি এই সময় শাকিব খানের বিপরীতে 'বীর' চলচ্চিত্রে অভিনয়ের জন্য প্রযোজনা প্রতিষ্ঠান 'এসকে ফিল্মস'-এর সাথে চুক্তিবদ্ধ রয়েছেন। নভেম্বর, ২০১৯ হতে "বীর"-এর চিত্রগ্রহণ শুরু হওয়ার পরিকল্পনা থাকলেও চিত্রগ্রহণ শুরুর সময় পিছিয়ে যাওয়ায় বুবলিকে 'ক্যাসিনো'-তে অভিনয়ের প্রস্তাব দেয়া হয়। শাকিব খান ছাড়া অন্য কোন অভিনেতার বিপরীতে বুবলী অভিনয় করবেন কিনা, বিষয়টি নিয়ে সৈকত নাসির নিশ্চিত ছিলেন না। এসকে ফিল্মসের অনুমতি নিয়ে ক্যাসিনো চলচ্চিত্রে অভিনয়ের জন্য সম্মতি দেন বুবলি। ১০ নভেম্বর, ২০১৯-এ বুবলী, নিরব ও তাসকিন এই চলচ্চিত্রের মুখ্য চরিত্রে অভিনয়ের জন্য চুক্তিবদ্ধ হন।

মুখ্য চিত্রগ্রহণ
প্রচারণা
নির্মাণ
প্রাক-প্রযোজনা